**PROIECT - DECIZIA ETAPEI DE ÎNCADRARE**

**Nr. ...............din ..................................**

Ca urmare a solicitării de emitere a acordului de mediu adresate de **ORAȘUL SINAIA prin Primar Vlad OPREA**, cu sediul în Sinaia, B-dul Carol I, Nr. 47, județul Prahova, înregistrată la Agenția pentru Protecția Mediului Prahova cu nr. 3201 din 20.02.2019 și completată cu nr. 10692 din 24.07.2020, în baza Legii nr. 292/2018, *privind evaluarea impactului anumitor proiecte publice și private asupra mediului* și a [Ordonanței de Urgență a Guvernului nr. 57/2007](http://legislatie.just.ro/Public/DetaliiDocumentAfis/202496), *privind regimul ariilor naturale protejate, conservarea habitatelor naturale, a florei și faunei sălbatice*, aprobată cu modificări și completări prin [Legea nr. 49/2011](http://legislatie.just.ro/Public/DetaliiDocumentAfis/127715), cu modificările și completările ulterioare,

Agenția pentru Protecția Mediului Prahova decide, ca urmare a consultărilor desfășurate în cadrul ședinței comisiei de analiză tehnică din data de 08.09.2020, că proiectul **,,*CONSTRUIRE INSTALAȚIE DE TRANSPORT PE CABLU TIP TELESCHI PE DOMENIUL SCHIABIL DIN STAȚIUNEA SINAIA*”,** propus a fi amplasat în Sinaia, Tarla 2, Parcela 92 – Zona Șaua Călugăreni, județul Prahova, **se supune evaluării impactului asupra mediului, se supune evaluării adecvate și nu se supune evaluării impactului asupra corpurilor de apă.**

**JUSTIFICAREA PREZENTEI DECIZII:**

**I. Motivele pe baza cărora s-a stabilit necesitatea efectuării evaluării impactului asupra mediului sunt următoarele:**

**a)** proiectul se încadrează în prevederile Legii nr. 292/2018, *privind evaluarea impactului anumitor proiecte publice și private asupra mediului*, Anexa nr. 2, pct. 12 (a); conform criteriilor de selecție pentru stabilirea evaluării impactului asupra mediului din Anexa 3 ale aceleiași legi, ***se supune evaluării impactului asupra mediului.***

**b) Caracteristicile proiectului:**

**b.1. Dimensiunea și concepția întregului proiect:**

Ramura industriei turistice responsabilă de dezvoltarea sporturilor de iarnă, a schiului în mod particular, reprezintă principalul motor de dezvoltare al zonelor montane, ajungând să asigure contribuții semnificative comunităților locale și să asigure dezvoltarea unor proiecte (majore) investiționale, în special de infrastructură și servicii.

Prin proiect, se propune a fi dezvoltată o instalație de transport pe cablu ce va conduce la diversificarea ofertei turistice și sportive din zona Domeniului Schiabil Sinaia, conducând la scăderea presiunii asupra facilităților existente, în paralel cu creșterea capacităților legate de practicarea sporturilor de iarnă.

Investiția este parte a programului strategc de dezvoltare a Domeniului Schiabil Sinaia ce urmărește creșterea standardelor de practicare a sporturilor de iarnă, dar și dezvoltarea ulterioară, alternativă a unor practici de vară în măsură a permanentiza oferta turistică ce astfel va putea fi extinsă și în afara sezonului rece.

**DESCRIEREA PROIECTULUI:**

Amplasamentul avut în vedere este situat pe golul alpin din Munții Bucegi, pe un versant vest – nord-vestic situat între altitudinile de 1.778 și 1.903 m; mai exact, amplasamentul este situat între zona cunoscută sub denumirea de Crucea Studentului (aproximativ 100 de metri nord de zona mediană a pârtiei Lăptici) și zona de intersecție

dintre Valea Călugărului cu Valea Dorului.

Terenul se prezintă sub formă de gol alpin și are o înclinare medie de 22% orientată spre vest – nord-vest.

***Instalația de transport pe cablu ce se dorește să fie montată pe domeniul schiabil din stațiunea Sinaia se compune din următoarele elemente principale:***

* piloni de linie;
* stație inferioară și stație superioară;
* cabină de comandă și cabină de observare;

***Caracteristici dimensionale:***

* lungime pe înclinare ~650m;
* diferență de nivel ~128m;
* capacitate de transport ~1200 turiști/oră;
* viteză de transport 2,00-3,5 m/s;
* diametru cablu ~24 mm;
* putere motor ~45 kW.
* ***PILONII DE LINIE:***

Pilonii de linie constau de regulă dintr-o confecție metalică și se ancorează în fundații din beton cu buloane de ancoraj. Se estimează că instalația care se va realiza va avea cel mult 7 - 8 piloni de linie.

* ***STAȚIA INFERIOARĂ ȘI STAȚIA SUPERIOARĂ:***

Stațiile inferioară și superioară constau din echipamentele electromecanice de antrenare și de întindere a cablului purtător-tractor.

* **CABINA DE COMANDĂ ȘI CABINA DE OBSERVARE:**

Cabinele de comandă și de observare ale teleschiului fac parte integrantă din proiect, acestea fiind construcții cu structura din metal (tip container).

Cabina de comandă se va poziționa în stația în care va fi echipamentul de antrenare al instalației, iar cabina de observare se va poziționa în stația opusă.

 ***Suprafața terenului luată în studiu pentru amplasare este de 4.224,33 mp.***

 ***Suprafața de teren ce se va ocupa permenent prin montare se estimează că se va încadra înr-o suprafață de 72.25 mp.***

**Bilanțul la sol al obiectivelor:**

* Amprentă la sol fundație stație inferioară 6.00 x 2.00 = 12 mp;
* Amprentă la sol cabină comandă teleschi 5.00 x 3.50 = 17.5 mp;
* Amprentă la sol fundații piloni de linie 1.5 x 1.5 x 8 buc = 18 mp;*(pentru o estimare de 8 piloni)*
* Amprentă la sol fundație stație superioară 8.00 x 2.00 = 16 mp;
* Amprentă la sol cabină observare teleschi 2.5 x 3.5 = 8.75 mp.

**TOTAL 72.25 mp**

***În etapa de construire:***

Pentru punerea în operă a proiectului propus sunt preconizate a se desfășura lucrări de construcții montaj uzuale, fără a fi nevoie a se face apel la tehnici sau tehnologii speciale.

Pentru punerea în operă a proiectului se va face apel la tehnici consacrate de construcții-montaj, nefiind necesară mobilizarea unui număr mare de utilaje sau echipamente. Este previzionată mobilizarea unei echipe de aproximativ 20 de lucrători ce vor opera următoarele utilaje:

- 1 Buldoexcavator;

- 1 Tractor cu remorcă;

- 1 Autocamion transport;

- 1 Autoutilitară (microbuz) pentru transportul muncitorilor;

- 3 Autoutilitare (3.5t) pentru transportul materialelor de mici dimensiuni;

- 1 Automacara;

- 1 Grup electrogen;

În etapa de turnare a fundațiilor pentru piloni, se va face apel la o formație de 5-7 autobetoniere (CIFA) ce vor transporta betonul necesar, gata preparat, spre punctele de turnare; turnarea se va executa cu ajutorul unei pompe autopurtate sau remorcabile, fără întrerupere, pentru fiecare pilon în parte.

La instalarea cablului de transport se va utiliza un echipament de tonaj mediu (buldoexcavator pentru tensionarea acestuia).

Energia electrică se va asigura prin racord îngropat, fiind prevăzută și o stație electrogenerator (utilizând combustibil convențional – motorină), instalată la nivelul casei-motor, ce va asigura energia în caz de avarie.

***În etapa de funcționare:***

Perioada de exploatare a instalației de teleschi nu este limitată în timp, fiind proiectată o perioadă de utilizare normală de aproximativ 25 de ani, fără a fi nevoie de intervenții majore de retehnologizare sau reparații capitale.

Pe parcursul acestei durate se vor asigura doar lucrări de mentenanță și intervenții în vederea înlăturării unor avarii.

***Accesele se vor realiza pe amprenta existentă a unor drumuri vicinale a căror profil va fi sistematizat și consolidat sumar pe durata lucrărilor.***

**ORGANIZAREA DE ȘANTIER:**

Pe amplasamentul platformei unde urmează a se realiza stația inferioară, se va realiza o organizare temporară de șantier ce va presupune amplasarea unui container modular ce se va utiliza ca vestiar și depozit pentru unelte și materiale mărunte. În funcţie de necesităţi, se vor monta şi 1-2 toalete ecologice.

**b.2. Cumularea cu alte proiecte existente și/sau aprobate:**

În zonă au fost dezvoltate proiecte asemănătoare, Zona Valea Soarelui) și în prezent se află în procedură de reglementare 3 instalații de transport pe cablu tip telescaun pe domeniul schiabil din stațiunea Sinaia, Zona Piatra Arsă, Furnica și Valea Dorului.

**b.3. Utilizarea resurselor naturale, în special a solului, a terenurilor, a apei și a biodiversității:** *nu este cazul*.

**b.4.Cantitatea și tipurile de deșeuri generate/gestionate:**

În timpul realizării lucrărilor de amenajare nu este preconizată apariția unor volume importante de deșeuri, cu toate acestea se vor crea condițiile de colectare separată şi eliminare prin grija şi responsabilitatea antreprenorilor lucrărilor.

Deşeurile care vor rezulta în perioada de construcţie şi de montaj vor consta în principal din deșeuri asimilabile menajere rezultate de la personalul angajat.

Vor fi generate următoarele tipuri și cantități de deşeuri (estimativ):

Deşeuri nepericuloase:

* 20 03 01 deşeuri menajere şi asimilabil menajere, rezultate din activităţile personalului angajat;
* deșeuri de ambalaje (15 01 01 hârtie și carton, 15 01 02 materiale plastice, 15 01 03 lemn, 15 01 07 sticlă); 0.05 t
* 20 01 01 hârtie și carton; 0.01t

**b.5. Poluarea și alte efecte negative:**

Sursele de poluanți pentru ape sunt reprezentate de apele pluviale ce spală amplasamentul traseului teleschi și platformele de lucrări.

Perimetral căilor de acces și platformelor, se va realiza o rețea de rigole înierbate, prevăzute pe traseul acestora cu bazine de retenție și descărcare treptată, menite a reține o perioadă cât mai îndeungată, pe amplasamente volumele de ape pluviale și astfel eventual odată cu acestea, eventualii poluanți spălați de acestea, aplicând astfel principiul reținerii la sursă a poluanților. Aceste elemente vor asigura o scădere semnificativă a vitezei de scurgere, eliminând astfel semnificativ riscurile legate de eroziunea superficială, încărcarea cu suspensii a corpurilor de ape din aval sau generarea unor unde de revărsare care să conducă la afectarea unor obiective.

Rețelele de rigole vor debușa în bazine de retenție prevăzute cu deznisipatoare, înainte de a se realiza descărcarea în corpurile de apă naturale, aceste elemente funcționând ca trepte mecanice de epurare.

De jur împrejurul pârtiei de schi ce urmează a fi amenajate se vor realiza sisteme de rigole înierbate, care să preia apele pluviale și cele provenite de la topirea zăpezilor, ce vor fi conduse spre corpuri de ape torențiale ce străjuiesc de-o parte și de cealalată versantul. Scurgerea spre aceste corpuri se va realiza difuz, în scopul evitării apariției unor fenomene erozive. De asemenea, oblic pe panta amenajată ca pistă de schi, se vor realiza zone prelungi de concavitate ce vor conduce apele pluviale și de topire spre limita perimetrului, astfel încât să poată fi preluate eficient în rigolele înierbate perimetrale amenajate.

Principalii poluanţi ai aerului ce sunt asociaţi proiectelor de construcţii sunt: oxizii de sulf (SOx) şi monoxidul de carbon (CO) ce rezultă din arderea combustibililor şi particulele în suspensie (praf) ce rezultă din activităţile de amenajare a pârtiei, pe durata construcției.

Pe durata funcționării nu este previzionată a apărea o afectare semnificativă a factorului de mediu aer.

Realizarea lucrărilor de amenajare a pârtiei de schi nu presupune realizarea unor excavații în măsură a afecta semnificativ structura solurilor și a subsolului. Nu au fost identificate elemente susceptibile a genera un impact asupra structurilor geologice ale amplasamentului.

În ceea ce privește resursele de sol, la instalarea unor structuri permanente (platforme, elemente constructive) totalizând 3618,09 mp, se va proceda la decopertarea stratelor fertile și utilizarea stratului de sol vegetal pentru lucrări de refacere a unor perimetre afectate istoric de tasare/eroziune sau denudate, de la interiorul perimetrului țintă.

**b.6. Riscurile de accidente majore și/sau dezastre relevante pentru proiectul în cauză, inclusiv cele cauzate de schimbarile climatice, conform informațiilor științifice:** *nu este cazul.*

**b.7. Riscurile pentru sănătatea umană (de ex. din cauza contaminării apei sau a poluării atmosferice):** *nu este cazul*.

**c) Amplasarea proiectului:**

**c.1. Utilizarea actuală și aprobată a terenurilor:**

Conform Planului Urbanistic General al orașului Sinaia și Regulamentului de Urbanism, documentații aprobate, terenul este situat în extravilan și aparține domeniului public al orașului conform Hotărârii de Guvern nr. 1359/2001 privind atestarea domeniului public al județului Prahova, precum și al municipiilor, orașelor și comunelor din județul Prahova – Monitorul Oficial al României nr. 128bis/18.02.2002, anexa nr. 12 – inventarul bunurilor care aparțin domeniului public al orașului Sinaia.

Documentația urbanistică P.U.G. și R.L.U. a localității este valabilă până la aprobarea noului Plan Urbanistic General, conform H.C.L. Sinaia nr. 231/30.11.2010.

Conform P.U.G. și R.L.U. – documentații aprobate, terenul este situat în zone cu condiții favorabile pentru sporturi de iarnă propuse pentru extinderea domeniului schiabil și în perimetrul Parcului Natural Bucegi.

Destinația stabilită prin P.U.G.-ul localității – documentații aprobate – este: zone funcționale IST – instituții cu caracter turistic.

Folosința: terenul pe care se vor executa lucrările are categoria de folosință: domeniu schiabil, goluri și pășuni alpine, conform Certificatului de Urbanism Nr. 182 din 02.11.2018 emis de Primăria Orașului Sinaia.

**c.2. Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia:** Nu se poate estima în acestî fază de reglementare.

**c.3. Capacitatea de absorbție a mediului natural, acordându-se o atenție specială următoarelor zone:**

* zone umede, zone riverane, guri ale râurilor; - *nu este cazul*;
* zone costiere şi mediul marin; - *nu este cazul*;
* zonele montane şi forestiere; - *nu este cazul*;
* arii naturale protejate de interes naţional, comunitar, internaţional; Parcul Natural Bucegi, respectiv situl Natura 2000 Bucegi ROSCI0013*;*
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică; Parcul Natural Bucegi, respectiv situl Natura 2000 Bucegi ROSCI0013*.*
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri; - *nu este cazul;*
* zonele cu o densitate mare a populaţiei: *- nu este cazul;*
* peisaje şi situri importante din punct de vedere istoric, cultural sau arheologic: *- nu este cazul*.

**d) Tipurile şi caracteristicile impactului potenţial:**

**d.1. Importanţa şi extinderea spaţială a impactului** - de exemplu, zona geografică şi dimensiunea populaţiei care poate fi afectată: *nu este cazul*;

**d.2. Natura impactului**: nu se poate estima în această fază de reglementare a proiectului.

**d.3. Natura transfrontalieră a impactului**: *nu este cazul*;

**d.4. Intensitatea şi complexitatea impactului**: *nu este cazul*;

**d.5. Probabilitatea impactului**: nu se poate estima în această fază de reglementare a proiectului.

**d.6. Debutul, durata, frecvenţa şi reversibilitatea preconizate ale impactului**:

Nu se poate estima în această fază de reglementare a proiectului.

**d.7. Cumularea impactului cu impactul altor proiecte existente şi/sau aprobate:**

În zonă au fost dezvoltate proiecte asemănătoare, Zona Valea Soarelui) și în prezent se află în procedură de reglementare 3 instalații de transport pe cablu tip telescaun pe domeniul schiabil din stațiunea Sinaia, Zona Piatra Arsă, Furnica și Valea Dorului.

**d.8. Posibilitatea de reducere efectivă a impactului**: *nu este cazul.*

**II. Motivele pe baza cărora s-a stabilit necesitatea efectuării evaluării adecvate sunt următoarele:**

* **Proiectul este situat în perimetrul sitului Natura 2000 ,,Bucegi’’ ROSCI0013*,*** *declarat prin Ordinul Ministrului Mediului si Padurilor Nr. 2387/2011 pentru modificarea Ordinului Ministrului Mediului si Dezvoltării Durabile Nr. 1964/2007, privind instituirea regimului de arie naturală protejată a siturilor de importanță comunitară, ca parte integrantă a rețelei ecologice europene Natura 2000 în România)*, **și ÎN PERIMETRUL PARCULUI NATURAL BUCEGI – LOCALIZAT ÎN ZONA DE MANAGEMENT DURABIL**;
* Aria naturală protejată, la nivel național cât și la nivel comunitar, se află în administrarea ,,Regia Națională a Pădurilor – Romsilva RA – Administrația Parcului Natural Bucegi RA”, și în conformitate cu prevederile Ordinului Nr. 1447/2017, *privind aprobarea Metodologiei de atribuire în administrare și custodie a ariilor naturale protejate),* titularul trebuie să obțină avizul adminstratorului pentru implementarea acestui proiect;
* Proiectul nu are legătură directă și nu este necesar pentru managementul ariei naturale protejate de interes comunitar;
* În zonă au mai fost implementate proiecte cu aceleasi caracteristici tehnice, iar în prezent se află în procedură de reglementare un alt proiect de tip telescaun, existând potențial pentru dezvoltarea de alte activități conexe si apariția impactului cumulat;
* Pentru implementarea proiectului este ocupată o suprafață relativ mare de 4.224,33 mp în zona de gol și pajiște alpină a sitului Natura 2000 Bucegi ROSCI0013/Parcului Natural Bucegi;
* Proiectul include acțiuni de excavare, construcție, funcționare care vor aduce modificări fizice în sit, prin utilizarea terenului;
* Proiectul va afecta în etapa de construire habitatul - suport pentru anumite specii, fără a afecta populațiile de la nivelul sitului;
* Accesele se vor realiza pe amprenta existentă a unor drumuri vicinale al căror profil va fi sistematizat și consolidat sumar pe durata lucrărilor.

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă**: *Nu este cazul.*

Nu este cazul, proiectul nu intră sub incidența art. 48 și 54 din Legea apelor nr. 107/1996, cu modificările și completările ulterioare.

**Informarea și participarea publicului la procedura de reglementare:**

Autoritatea competentă pentru protecția mediului a asigurat și garantat accesul liber la informație a publicului interesat/afectat de proiect.

Astfel, publicul a fost informat cu privire la depunerea solicitării în vederea obținerii acordului de mediu și asupra deciziei luate:

* afișate pe pagina proprie de internet a autorității competente pentru protecția mediului și la sediul acesteia;
* afișate de titular în data de 19.08.2020 și 19.08.2020 în ziarul ,,Telegrama” și la sediul Primăriei Sinaia;
* afișate de titular în data de 08.09.2020 și 08.09.2020, în ziarul ,,Telegrama” și la sediul Primăriei Sinaia;

Documentația aferentă proiectului a fost accesibila spre consultare de către public pe toată durat derulării procedurii de reglementare la sediul APM Prahova.

Precizăm că nu au existat sesizări și comentarii din partea publicului interesat/potențial afectat pe parcursul procedurii de reglementare.

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor [Legii contenciosului administrativ nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018, privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice și private asupra mediului și ale [Legii nr. 554/2004](http://legislatie.just.ro/Public/DetaliiDocumentAfis/202940), cu modificările și completările ulterioare.

**DIRECTOR EXECUTIV,**

**Anna Maria VASILE**

**ŞEF SERVICIU A.A.A.,**

**Gabriela MUNTEANU**

 *Întocmit,*

*Georgiana Victoria SOARE*